sagorsarker/bangla-wikipedia huggingface dataset:
বিনপুর বিধানসভা কেন্দ্র

বিনপুর (বিধানসভা কেন্দ্র) ভারতের পশ্চিমবঙ্গ রাজ্যের ঝাড়গ্রাম জেলার একটি বিধানসভা কেন্দ্র। এই কেন্দ্রটি তপসিলি উপজাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩৭ নং বিনপুর বিধানসভা (এসটি) কেন্দ্রটি বিনপুর-২ সমষ্টি উন্নয়ন ব্লক এবং জামবনি সমষ্টি উন্নয়ন ব্লক এর অন্তর্গত।
বিনপুর বিধানসভা কেন্দ্রটি ৩৩ নং ঝাড়গ্রাম লোকসভা কেন্দ্র এর অন্তর্গত। 
২০০৬ সালের বিধানসভা নির্বাচনে, ঝাড়খণ্ড পার্টি (নরেন) এর চুনিবালা হাঁসদা বিনপুর (এসটি) কেন্দ্র থেকে জয়ী হন তার নিকটতম প্রতিদ্বন্দ্বী সিপিআই (এম) এর শম্ভুনাথ মান্ডিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শম্ভুনাথ মান্ডি ২০০১ সালে ঝাড়খণ্ড পার্টি (নরেন)/ নির্দলের চুনিবালা হাঁসদাকে পরাজিত করেন। ঝাড়খণ্ড পার্টি (নরেন) এর নরেন হাঁসদা ১৯৯৬ এবং ১৯৯১ সালে সিপিআই (এম) এর দুর্গা টুডুকে পরাজিত করেন। সিপিআই (এম) এর দুর্গা টুডু ১৯৮৭ সালে কংগ্রেসের পঞ্চানন হাঁসদাকে পরাজিত করেন। সিপিআই (এম) এর শম্ভুনাথ মান্ডি ১৯৮২ সালে নির্দলের নরেন হাঁসদাকে, ১৯৭৭ সালে জনতা পার্টির দখিন মুর্মুকে পরাজিত করেন।
সিপিআইএর জয়রাম সোরেন ১৯৭২ সালে জয়ী হন। ঝাড়খণ্ড পার্টির শ্যাম চরণ মুর্মু ১৯৭১ সালে জয়ী হন। সিপিআইয়ের জয়রাম সোরেন ১৯৬৯ সালে জয়ী হন। কংগ্রেসের মঙ্গল চন্দ্র সোরেন ১৯৬৭ এবং ১৯৬২ সালে জয়ী হন। সিপিআইয়ের সুধীর কুমার পাণ্ডে এবং জামদার হাঁসদা উভয়ই ১৯৫৭ সালে জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের মঙ্গল চন্দ্র সোরেন এবং নৃপেন্দ্র গোপাল মিত্র উভয়ই বিনপুর যৌথ কেন্দ্র থেকে জয়ী হন।
২০১৯ ইন্ডিয়ান প্রিমিয়ার লিগ

ইন্ডিয়ান প্রিমিয়ার লিগের ২০১৯ মৌসুমটি আইপিএলের দ্বাদশতম মৌসুম। এই প্রতিযোগিতাটি ২০০৭ সালে ভারতীয় ক্রিকেট নিয়ন্ত্রণ বোর্ড কর্তৃক প্রতিষ্ঠিত একটি পেশাদার টুয়েন্টি২০ ক্রিকেট লিগ। ভারতের লোকসভা নির্বাচনের জন্য ভারতের বাইরে অন্যত্র হওয়ার সম্ভবনা থাকলেও শেষ পর্যন্ত ভারতেই হয়েছে।
২০১৮ সালের নভেম্বর মাসে, এই মৌসুমের জন্য স্থানান্তর ও ধারণ তালিকা ঘোষণা করা হয়েছিল। গৌতম গম্ভীর, যুবরাজ সিং এবং গ্লেন ম্যাক্সওয়েল মতো খেলোয়াড়দেরকে দলগুলো বিমুক্ত করে দিয়েছিল। ২০১৮ সালের নিলামের সবচেয়ে ব্যয়বহুল ভারতীয় খেলোয়াড় জয়দেব উনাদকাতকে ছেড়ে দেওয়া হয়েছিল। ২০১৮ সালের ১৮ই ডিসেম্বর তারিখে জয়পুরে এই মৌসুমের নিলাম অনুষ্ঠিত হয়েছে। জয়দেব উনাদকাত এবং নতুন মুখ বরুন চক্রবর্তী হলেন এই মৌসুমের সবচেয়ে ব্যয়বহুল খেলোয়াড়, উভয়ই ৮.৪ কোটি রুপির বিনিময়ে নিলামে বিক্রি হয়েছেন। ৭.২ কোটি রুপির মাধ্যমে সবচেয়ে ব্যয়বহুল বিদেশী খেলোয়াড়ে পরিণত হয়েছে স্যাম কারেন। চেতেশ্বর পুজারা, ব্রেন্ডন ম্যাককুলাম, মুশফিকুর রহিম এবং অ্যালেক্স হেলসের মতো খেলোয়াড় এই মৌসুমে নিলামে অবিক্রিত ছিলেন।
হাঙরের পাখনার সুরুয়া

হাঙরের পাখনার সুরুয়া (, ) হলো চীনা রন্ধনশিল্পের অংশ একটি ঐতিহ্যবাহী সুরুয়া। হাঙরের পাখনা গঠনপ্রণালী আনে, যেখানে স্বাদটা আসে অন্য উপাদানগুলো থেকে। বিশেষ অনুষ্ঠান যেমন বিবাহ অনুষ্ঠান ও ভোজনোৎসব, অথবা চিনা সংস্কৃতিতে বিলাসী খাদ্যদ্রব্য হিসেবে এটি প্রদান করা হয়।
সং শাসনামলে এ সুরুয়ার উৎপত্তি, যেটি শুধুমাত্র সম্রাট, রার পরিবার ও রাজসভাসদ্বর্গদের প্রদান করা হতো। মিং শাসনামলে এর জনপ্রিয়তা বাড়তে থাকে ও কিং শাসনামলে চূড়ান্তে পৌঁছায়। বাণিজ্যিক মৎসশিকার ও বাণিজ্য বৃদ্ধির সাথে সাথে চিনা সম্প্রদায়ের আয়ের হার বাড়ছিলো, জনপ্রিয়তা বাড়ছিলো সুরুয়াটির। তবে হাঙরের বিলুপ্তির কথা আলোচনাউ আসার পর এর জনপ্রিয়তা কমতে থাকে। ২০১১ থেকে ২০১৩তে এর ভোগ ৫০-৭০ শতাংশে নেমে আসে। কৃত্রিম হাঙরের পাখনার সুরুয়া এ জায়গা দখল করে, যেখানে কৃত্রিম উপাদানসমূহ পাখনার চর্ব ও আঠালো স্বাদটা দেয়।
২০১৯ ইন্ডিয়ান প্রিমিয়ার লিগ কর্মকর্তা পরিবর্তনের তালিকা

এটি হচ্ছে ২০১৯ ইন্ডিয়ান প্রিমিয়ার লিগ কর্মকর্তা পরিবর্তনের তালিকা।
আইপিএল লেনদেন, ধারণ এবং মুক্তিপ্রাপ্ত খেলোয়াড়দের তালিকার জন্য ১৫ নভেম্বরের সময়সীমা নির্ধারণ করেছিল।
সানরাইজার্স হায়দ্রাবাদের দ্বারা তার ধারণ করার মূল্যের প্রতি অসন্তুষ্ট হওয়ার পর, শিখর ধাওয়ান দিল্লি ক্যাপিটালসে যোগদানের পূর্বে মুম্বই ইন্ডিয়ানস, কিংস ইলেভেন পাঞ্জাবে যোগদানের গুঞ্জন উঠেছিল। 
গৌতম গম্ভীর, যুবরাজ সিং এবং গ্লেন ম্যাক্সওয়েল মতো খেলোয়াড়দেরকে দলগুলো বিমুক্ত করে দিয়েছিল। ২০১৮ সালের নিলামের সবচেয়ে ব্যয়বহুল ভারতীয় খেলোয়াড় জয়দেব উনাদকাতকে ছেড়ে দেওয়া হয়েছিল।
২০১৮ সালের ১৫ই নভেম্বর তারিখে সকল দলের ধারণকৃত খেলোয়াড়ের তালিকা ঘোষণা করা হয়েছিল।
২০১৮ সালের ১৮ই ডিসেম্বর তারিখে, ভারতের জয়পুরে খেলোয়াড়ের নিলাম অনুষ্ঠিত হয়েছে। ২০১৯ ক্রিকেট বিশ্বকাপের কারণে অস্ট্রেলীয় ও ইংরেজ খেলোয়াড়দের সীমিত প্রাপ্যতা গণনা করা হয়েছে। প্রাথমিকভাবে ১,০০৩ জন খেলোয়াড় তাদের নাম জমা দিয়েছিল। নিলামের জন্য প্রত্যেক ফ্র্যাঞ্চাইজিগুলোকে ১০ ডিসেম্বর পর্যন্ত তাদের চূড়ান্ত ধারণ তালিকা জমা দেওয়ার জন্য বলা হয়েছিল। তালিকাটিতে ৩৪৬ জন খেলোয়াড়কে সংক্ষিপ্ত তালিকাভুক্ত করা হয়েছিল। নিলামের দিনে সংক্ষিপ্ত তালিকাতে আরও ৫ জন খেলোয়াড় যোগ করা হয়েছিল। ৩৫১ জনের চূড়ান্ত তালিকাতে ২২৮ জন ভারতীয় খেলোয়াড় অন্তর্ভুক্ত করা হয়েছিল। ১০ জন খেলোয়াড় ২ কোটি রুপির মূলদামে তালিকাভুক্ত করা হয়েছিল। এই নিলামে ৬০ জন খেলোয়াড় এবং নিলামে ১০৬.৮ কোটি রুপি ব্যয় করা হয়েছিল। জয়দেব উনাদকট এবং নতুন মুখ বরুন চক্রবর্তী ছিলেন এই মৌসুমের সবচেয়ে ব্যয়বহুল খেলোয়াড়; তারা উভয়েই ৮.৪ কোটি রুপির বিনিময়ে বিক্রি হয়েছিলেন। ৭.২ কোটি রুপির মাধ্যমে সবচেয়ে ব্যয়বহুল বিদেশী খেলোয়াড়ে পরিণত হয়েছে স্যাম কারেন। চেতেশ্বর পুজারা, ব্রেন্ডন ম্যাককুলাম এবং অ্যালেক্স হেলসের মতো খেলোয়াড় এই মৌসুমে নিলামে অবিক্রিত ছিলেন।
উৎস:ভিভো আইপিএল ২০১৯ খেলোয়াড় নিলাম
নিম্নোক্ত খেলোয়াড় নিলামের শেষে অবিক্রিত ছিল।
উৎস:ভিভো আইপিএল ২০১৯ খেলোয়াড় নিলাম
নিলামের পর, বিকাল ৫:০০ টা হতে একটি লেনদেনের সময়সীমা শুরু হয়েছিল, যা ২০১৯ মৌসুম শুরু হওয়ার ৩০ দিন পূর্ব পর্যন্ত কার্যকর।
ডোনাল বিষ্ট

ডোনাল বিষ্ট (; জন্ম: ২৭ আগস্ট ১৯৯৪) হচ্ছেন একজন ভারতীয় টেলিভিশন অভিনেত্রী এবং মডেল। তিনি বর্তমানে সনি টিভিতে প্রচারিত ধারাবাহিক এক দিওয়ানা থায় শরণ্যর চরিত্রে অভিনয় করছেন, যেখানে তার বিপরীতে নমিক পল এবং বিক্রম সিং চৌহান অভিনয় করছেন।
ডোনাল ২০১২ সালে অভিনয় জগতে পদার্পণ করেন। তিনি কলেজে থাকাকালীন সময়ে মডেলিং শুরু করেন। তিনি বেশ কয়েকটি ভারতীয় টেলিভিশন অনুষ্ঠানে অভিনয় করেছেন। তিনি টুইস্ট ওয়ালা লাভ এবং কলস - এক বিশ্বাসে অভিনয় করেছেন। তিনি কলস - এক বিশ্বাসে সাক্ষী চরিত্রে অভিনয় করেছেন, এই চরিত্রে পূর্বে শ্রীতমা মুখার্জি অভিনয় করেছেন। ২০১৬ সালের অক্টোবরে, তিনি ক্রাইম প্যাট্রোলের এক পর্বে অভিনয় করেছেন।
বারো ইমাম

বারো ইমাম বা দ্বাদশ ইমাম (; , "") হলেন শিয়া ইসলামের ইসনা আশারিয়া (আলবীয় ও আলেভি-সহ) শাখার বিশ্বাসমতে পয়গম্বর মুহাম্মাদের আধ্যাত্মিক ও রাজনৈতিক স্থলাভিষিক্তগণ। ইসনা আশারিয়া ধর্মতত্ত্ব অনুযায়ী বারো ইমাম হলেন অনুকরণীয় ব্যক্তিত্বগণ যাঁরা ন্যায়বিচারের সাথে মুসলিম সম্প্রদায়কে শাসনের পাশাপাশি শরীয়ত ও কুরআনের গূঢ়ার্থ সংরক্ষণ ও ব্যাখ্যা করতে সক্ষম। নবী মুহাম্মদ ও ইমামদের কথা ও কাজ সমাজের জন্য অনুসরণীয় পথপ্রদর্শক ও আদর্শ; কাজেই তাঁদের অবশ্যই ত্রুটিহীন ও নিষ্পাপ হতে হবে এবং অবশ্যই মুহাম্মাদের মাধ্যমে আল্লাহর ফরমান বা নাস দ্বারা মনোনীত হতে হবে।
শিয়া মুসলিমদের ইসনা আশারিয়া মতবাদ অনুযায়ী, ইসলামের নবী মুহাম্মদ ও তাঁর আহলে বাইত (পরিবারের লোকজন) হিকমতের অধিকারী এবং ভুলভ্রান্তির ঊর্ধ্বে অর্থাৎ অভ্রান্ত। তাঁরা যে দুঃখ-কষ্ট ও নিপীড়ন ভোগ করেছিলেন, তার ছিল বৃহত্তর উদ্দেশ্য এবং তাঁদের ভক্তদের জন্য ঐশ্বরিক তথা ইলাহী অনুগ্রহের একটি উপায় ছিল। যদিও ইমামরা কোন ঐশ্বরিক বার্তা বা ওহী গ্রহণ করে না, কিন্তু সৃষ্টিকর্তার সাথে তাদের একটি সম্পর্ক রয়েছে, যেটির মাধ্যমে সৃষ্টিকর্তা তাকে পথপ্রদর্শন করেন এবং ইমামরা সে পথ মানুষকে দেখান। ইমামরা পথপ্রদর্শিত হন কিছু লুকায়িত গোপন গ্রন্থ যেমন, আল-জাফর এবং আল-জামিয়া এবং অবিকৃত তাওরাত ও ইঞ্জিলের মাধ্যমে। ইমামত, অর্থাৎ ইমামদের উপর বিশ্বাস হচ্ছে ইসনা আশারিয়া শিয়াদের মূল ধর্ম বিশ্বাসের একটি এবং সেটির ভিত্তি হচ্ছে যে আল্লাহ কখনো মানুষদের পথপ্রদর্শন ছাড়া ছেড়ে দিবেন না।
ইসনা আশারিয়া মতে, সবসময় একজন ইমাম থাকেন প্রত্যেক যুগের জন্য, যিনি মুসলিম সম্প্রদায়ের বিশ্বাস ও আইনের সমস্ত বিষয় সম্বন্ধে ঐশ্বরিকভাবে তথা আল্লাহ কর্তৃক নিযুক্ত কর্তা হিসেবে বিবেচিত। আলী ইবনে আবু তালিব ছিলেন বারো ইমামের প্রথম ইমাম এবং ইসনা আশারিয়ার আলোকে, মুহাম্মদের যোগ্য স্থলাভিষেক। এই ধারাবাহিকতায় মুহাম্মাদের কন্যা ফাতেমার সাথে সম্পর্কযুক্ত পুরুষ বংশধারা তাঁর স্থলাভিষেক। প্রত্যেক ইমাম তাঁর ঠিক আগের ইমামের পুত্র, শুধুমাত্র হোসাইন ইবনে আলী ছাড়া যিনি হাসান ইবনে আলীর ভাই ছিলেন। দ্বাদশ এবং সর্বশেষ ইমাম হচ্ছেন মুহাম্মাদ আল-মাহদী; ইসনা আশারিয়াগণ বিশ্বাস করে যে বর্তমানে তিনি জীবিত এবং গুপ্ত অবস্থায় আছেন এবং তিনি পৃথিবীতে ন্যায় নিয়ে আসার জন্য ফিরবেন। ইসনা আশারিয়া এবং আলেভী মুসলিমরা বিশ্বাস করে যে বারো ইমামের কথা হাদিসের মধ্যে রয়েছে বারো উত্তরাধিকারী হিসাবে। সকল ইমামই অপ্রাকৃতিকভাবে মৃত্যুবরণ করেছেন, শুধুমাত্র শেষ ইমাম ছাড়া, ইসনা আশারিয়া এবং আলেভী বিশ্বাস অনুযায়ী যিনি এখন গুপ্তভাবে আছেন।
বারো ইমামদের মধ্যে অনেকেই সুফী ক্রমের প্রধান ব্যক্তিও ছিলেন, এবং ইসলামের আধ্যাত্মিক প্রধান হিসাবে দেখা যায়। কারণ সুফী ক্রমের ("সিলসিলা") বেশিরভাগের পূর্বসূরী বারো ইমামের একজনের সাথে সংযুক্ত।
সামশুল হক চৌধুরী

সামশুল হক চৌধুরী (জন্ম: ২০ জুলাই ১৯৫৭) বাংলাদেশের চট্টগ্রাম জেলার রাজনীতিবিদ যিনি চট্টগ্রাম-১২ আসনের সংসদ সদস্য। তিনি জাতীয় সংসদের হুইপ।
সামশুল হক চৌধুরী ২০ জুলাই ১৯৫৭ সালে চট্টগ্রাম জেলায় জন্মগ্রহণ করেন। তিনি বিকম পাশ।
সামশুল হক চৌধুরী জাতীয় সংসদের হুইপ। তিনি ১৯৮৮ সালে চট্টগ্রামের আলকরন ওয়ার্ড থেকে ওয়ার্ড কমিশনার নির্বাচিত হন। ২০০৮ সালের নবম জাতীয় সংসদ নির্বাচনে চট্টগ্রাম-১১ আসন থেকে বাংলাদেশ আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন। ২০১৪ সালের দশম জাতীয় সংসদ নির্বাচনে চট্টগ্রাম-১২ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন। ৩০ ডিসেম্বর ২০১৮ সালের একাদশ জাতীয় সংসদ নির্বাচনে চট্টগ্রাম-১২ আসন থেকে বাংলাদেশ আওয়ামী লীগের প্রার্থী হিসেবে পুনরায় তিনি সংসদ সদস্য নির্বাচিত হন।
আলেক্সিস টেক্সাস

অ্যালেক্সিস টেক্সাস (জন্ম: ২৫শে মে, ১৯৮৫) একজন আমেরিকান এভিএন পুরস্কার বিজয়ী প্রাপ্তবয়স্ক পর্নোগ্রাফি অভিনেত্রী ও পরিচালক। ২০১৭ সালের মধ্যে তিনি একজন অভিনেত্রী হিসেবে ৬০০ টিরও বেশি চলচ্চিত্রে অভিনয় করেছেন এবং এবং ৫ টি চলচ্চিত্রে পরিচালক হিসাবে কাজ করেছেন। অ্যালেক্সিস টেক্সাস সর্বকালের সেরা পর্নস্টারদের মধ্যে একজন। 
টেক্সাস পানামার একটি সেনা বেসে জন্মগ্রহণ করেন কারণ সে এক আর্মি দম্পত্যের মেয়ে ছিল। তিনি কাস্ত্রোভিল, টেক্সাসে বড় হন এবং ২০০৩ সালে মদিনা ভ্যালি হাই স্কুল থেকে স্নাতক হন। তিনি জার্মান, নরওয়েজিয়ান এবং পুয়ের্তো। তার প্রথম চাকরি একটি নার্সিং হোমে ছিল, যেখানে তিনি একটি ব্যক্তিগত নার্স হিসেবে কাজ করতেন। পর্নগ্রাফিক অভিনেত্রী হওয়ার আগে তিনি টেক্সাস স্টেট ইউনিভার্সিটিতে পড়তেন।
টেক্সাসের প্রথম দৃশ্যটি ছিল জ্যাক ভেনিসের সাথে টেক্সাসের শেন'স ওয়ার্ল্ডের "কলেজ অ্যামাচারি ট্যুরে"। এরপর তিনি লস এঞ্জেলেসে চলে যান এবং মার্চ ২০০৭ এ "এলএ ডাইরেক্ট" মডেলিং এজেন্সির জন্য শুটিং করেন। ফেব্রুয়ারি ২০০৮-এ মুক্তি পায়, "ডিসকভারিং অ্যালকিস টেক্সাস" যা পর্নগ্রাফিক অভিনেত্রী বেলাডোনা দ্বারা পরিচালিত হয়।
২০১২ সালে, টেক্সাস "এ্যাডাম ও ইভ" কম্পানির সাথে এক বছরের একটি চুক্তি করেন। ২০১৪ সালের ফেব্রুয়ারিতে এটি ঘোষণা করা হয় যে, তিনি "এ্যাডাম ও ইভ" থেকে প্রশস্তভাবে বিচ্ছিন্ন ছিলেন।
২০১০ সালে, "ম্যাক্সিম" তাকে শীর্ষ ১২ পর্নগ্রাফিক অভিনেত্রীদের একজন হিসাবে ঘোষণা করেন। ২০১৩ সালে, তিনি ডেবরা অ্যান্ডারসনের ডকুমেন্টারি ফিল্ম "অ্যারোসড" এ ১৬ জন অভিনেত্রীদের মধ্যে একজন ছিলেন।
২০১১ সালে, তিনি হরর চলচ্চিত্র "ব্লাডলাস্ট" "জম্বিস" তে ক্রসওভার করেছেন।
তিনি পর্নোগ্রাফিক অভিনেতা মি. পিটকে বিয়ে করেছিলেন এবং তার একটি পুত্রও আছে।
অণিমা হোড়

অণিমা হোড় (জন্ম:? - মৃত্যু: ১৪ এপ্রিল ১৯৮৪) একজন ব্রিটিশবিরোধী স্বাধীনতা সংগ্রামী, শ্রমিকনেত্রী এবং সমাজকর্মী।
অণিমা হোড়ের পিতা বগুড়া জেলার স্বাধীনতা সংগ্রামী যোগেন্দ্রনাথ সরকার ছিলেন গুপ্ত বিপ্লবী দলের সক্রিয় সদস্য। অণিমা তার বাল্যকাল থেকেই বিপ্লবীদের গোপন খবর আদানপ্রদান করতেন। তিনি তার স্বামী স্বাধীনতা সংগ্রামী বিজয়কুমার হোড়ের প্রভাবে রাজনীতিতে যোগ দিয়ে ভারতের স্বাধীনতা আন্দোলনে সক্রিয় ভূমিকা গ্রহণ করেন।
অণিমা হোড় ১৯৫৭ সালের উত্তরবঙ্গের বর্তমান আলিপুরদুয়ার জেলার কালচিনি বিধানসভা কেন্দ্র থেকে বিধায়ক নির্বাচিত হন। তিনি চা-বাগান শ্রমিকদের দুর্দশার বিষয় বিধানসভায় তুলে ধরেন এবং নারী শ্রমিকদের সমান মজুরির দাবিতে জোরাল বক্তব্য রাখেন। তিনি শাসকদল কংগ্রেসের সদস্য হয়েও কয়েকটি বিষয়ে সরকারের কঠোর সমালোচনা করেন। তিনি পশ্চিমবঙ্গে দুর্নীতির বিষয়ে তদন্ত কমিটি গঠনের দাবিও বিধানসভায় রাখেন। তিনি উদ্বাস্তুদের পুনর্বাসনের দাবিতে সরকারের উপর চাপ সৃষ্টি করেন। তারই প্রচেষ্টায় সরকার পাটের নিম্নতম দাম বেঁধে দেওয়ার প্রস্তাব গ্রহণ করেন। তিনি বেরুবাড়ী পাকিস্তানকে হস্তান্তরের বিষয়ে কেন্দ্রীয় সরকারের সমালোচনা করেন। বাংলার একমাত্র প্রতিনিধি হিসাবে তিনি 'দেরাদুনে অল ইন্ডিয়া কমিউনিটি ডেভেলপমেন্ট স্কিম'-এর কর্মশালায় যোগ দেন।
তিনি পরে জনতা দলে যোগ দিয়েছিলেন। তিনি উত্তরবঙ্গের 'জোন অফ আর্ক' নামে পরিচিত ছিলেন।
শ্রমিকদের মধ্যে নারী

শ্রমশক্তিতে নারীর অংশগ্রহণ এবং তা হতে রোজগার আধুনিক কালে লক্ষনীয় যা পুরুষের কর্মক্ষেত্রের বিস্তারের সমসাময়িককালে বিকশিত হয়েছে, কিন্তু কর্মক্ষেত্রের বৈষম্য নারীকে হুমকির সম্মুখীন করেছে। সুদীর্ঘকালের ধর্মীয় ও শিক্ষাগত প্রচলন হতে উদ্ভ’ত সামাজিক ও সাংস্কৃতিক বিধি-নিষেধ নারীকে আধুনিককালের পূর্ব পর্যন্ত কর্মক্ষেত্রে প্রবেশে বাধা সৃষ্টি করেছে। পুরুষের উপর অর্থনৈতিক নিভর্রশীলতা এবং ফলশ্রতিতে নারীর নিম্ন আর্থ-সামাজিক অবস্থান একই প্রভাব ফেলেছে, বিশেষ ভাবে উনবিংশ ও বিংশ শতাব্দীজুড়ে পেশাদারী জীবিকার উদ্ভবের ফলে।
উচ্চশিক্ষায় অংশগ্রহণের সুযোগ কম থাকায় নারীরা উচ্চ পর্যায়ের ভাল বেতনের চাকরি থেকে বঞ্চিত হয়েছে। নারীদের বিশ্ববিদ্যালয়ে প্রবেশ এবং সনদ দানে অস্বীকৃতি বিশ্বের প্রায় সব দেশেই তাদেরকে উচ্চমানের পেশায় অংশগ্রহণকে বিলম্বিত করেছে; যেমন ১৯৪৭ সালের শেষ দিকে কেবলমাত্র কেমব্রিজ বিশ্ববিদ্যালয় নারীদের পূর্ণ সনদ লাভের  স্বীকৃতি দেয়, যদিও তা ব্যাপক বিরোধীতা ও তিক্ত বিতর্কের পর। যা হোক, বিংশ শতাব্দী জুড়ে কার্যালয় কেন্দ্রিক শমশক্তির প্রবণতার বৃদ্ধি মানুষের আয়মূলক কাজের ধ্যান ধারনায় পরিবর্তন আনে। এ সময় নারীদের উচ্চশিক্ষা গ্রহণের হার বৃদ্ধি পায়; যা তাদেরকে স্বল্পমেয়াদী ও নিম্নদক্ষতার পেশা হতে দীর্ঘমেয়াদী সুবিধাজনক পেশায় যেতে সাহায্য করে। তা সত্ত্বেও অবধারিত মাতৃত্বের কারণে নারীরা পুরুষের তুলনায় অসুবিধাজনক অবস্থায় আছে। শিশু যতেনর প্রাথমিক দায়-দায়িত্ব নারীদের বলে বিবেচিত, ফলে জননী হিসেবে তাদের বেতন কম হয়, কারণ কোন বাণিজ্যিক প্রতিষ্ঠান প্রসবের পর নারীকে দীর্ঘ সময়ের ছুটি দিতে চায় না।
শ্রমশক্তিতে নারীর ক্রমবর্ধমান অংশগ্রহণ, সারা বিশ্বব্যাপী আরও অধিক সম-শ্রমঘণ্টা নির্ধারন করেছে। যা হোক, পশ্চিম ইউরোপের দেশগুলিতে কর্মক্ষেত্রে পুরুষের তুলনায় নারীর অংশগ্রহণের বিভেদ এখনো উল্লেখযোগ্য পরিমাণ লক্ষণীয়। উদাহরণ স্বরুপ ব্রিটেনে  খুব অল্প নারীরাই প্রথম সন্তান জন্মাবার পর পূর্ণ-দিবস কাজে থাকে, কারণ যথেষ্ট শিশুযতœকেন্দ্র না থাকা এবং সন্তান জন্মদানের পর বেতন কর্তন, যা প্রথম সন্তানের ক্ষেত্রে ৯% এবং  দ্বিতীয় সন্তানের ক্ষেত্রে ১৬%।
ক্যাগনি লিন কর্টার

ক্যাগনি লিন কর্টার (২8 শে মার্চ, ১৯৮৭ - ১৫ ফেব্রুয়ারি, ২০২৪), একজন মার্কিন পর্নোগ্রাফিক অভিনেত্রী এবং স্ট্রিপার ছিলেন।
কার্টার হ্যারিস কাউন্টি, টেক্সাসে জন্মগ্রহণ করেন এবং সেন্ট জোসেফ, মিসৌরি এবং রাইডগওয়ে, পেনসিলভানিয়াতে বেড়ে ওঠেন। 
কার্টার ২০০৬ সালে মিসৌরিতে প্রেমিক নাচ শুরু করেন এবং ২০০৭সালে রাজ্যের ডিজে ভু শোগার নামকরণ করেন। পরে অভিনয় এবং গায়ক কর্মজীবনের জন্য তিনি ক্যালিফোর্নিয়াতে চলে আসেন। কার্টার তার ম্যানেজারের সাথে পড়ে গেলে তিনি আবিষ্কার করেন যে তিনি বিদেশী নর্তকী হিসেবে কাজ করছেন। ক্যালিফোর্নিয়ার নাচ অব্যাহত থাকার সময়, তিনি অবশেষে মডেলিংয়ে চলে যান এবং এজেন্সি এলআই ডাইরেক্ট মডেলের সাথে স্বাক্ষর করার পরে, সহকর্মী ফটোগ্রাফার হোলি রান্ডালের সাথে ছবির জন্য প্রমোদ করেন।
সেপ্টেম্বর ২০০৮সালে কার্টার বয়স্ক চলচ্চিত্র শিল্পে প্রবেশ করেন। তার প্রথম দৃশ্যটি দুষ্টু আমেরিকার জন্য জনি সিন্সের সাথে ছিল। ২০০৯সালে জুন মাসের জন্য তিনি পেটেন্ট পেট অফ দ্য মেন্টর হিসেবে নির্বাচিত হন এবং এপ্রিল মাসে হাটলারের জুড়ে এবং জুন মাসে প্রাপ্ত বয়স্ক ভিডিও সংবাদগুলিতে হাজির হন। এপ্রিল মাসে ফ্রিঅন্সসকারে সর্বাধিক অনুসন্ধানকারী পর্নোতারকা ছিল ১৪৫০০০ এরও বেশি অনুসন্ধান, মাসটির টুইভেস ট্রিট নির্বাচিত হয়, এবং ফেম রেজিস্ট্রি তালিকায় শীর্ষ জনপ্রিয় জনপ্রিয় স্টারস্টের তালিকা।
তিনি হোলি রান্ডালের ফটো অ্যাকটিভিটি ড্রিম গার্লস এর কভারটিতেও বৈশিষ্ট্যযুক্ত ছিলেন, যা ২০০৯সালের অক্টোবরে প্রকাশিত হয়েছিল। জানুয়ারী ২০১০সালে, তিনি প্রোডাকশন কোম্পানী জিরো টেরল্যান্স এন্টারটেইনমেন্টের সাথে একটি বিশেষ সম্পাদন চুক্তি স্বাক্ষর করেন।
২০১২ সালে, ক্যাগনি পোর্ট শিল্প সম্পর্কে বিবিসির একটি ডকুমেন্টারি, স্টার ইন্টারনেটের সাথে প্রতিদ্বন্দ্বিতা করার জন্য সংগ্রাম এবং বিখ্যাত অশ্লীল নক্ষত্রের জীবনযাত্রার লুইস থ্রোয়েক্সের টুইলাইটের অংশ গ্রহণ করে।
কার্টার ২০২৪ সালের ১৫ ফেব্রুয়ারি, ৩৬ বছর বয়সে আত্মহত্যা করে মারা যান।
আলফ্রেড ডিপার

আলফ্রেড আর্নেস্ট ডিপার (; জন্ম: ৯ নভেম্বর, ১৮৮৫ - মৃত্যু: ৭ নভেম্বর, ১৯৪৫) গ্লুচেস্টারশায়ারের আপের্লি এলাকায় জন্মগ্রহণকারী ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন আল্ফ ডিপার নামে পরিচিত আলফ্রেড ডিপার।
১৯০৮ সালে গ্লুচেস্টারশায়ারের সদস্যরূপে প্রথম-শ্রেণীর ক্রিকেটে অভিষেক ঘটে আলফ্রেড ডিপারের। টনব্রিজে কেন্টের বিপক্ষে অনুষ্ঠিত ঐ খেলায় দলের একজন সদস্যের ঘাটতি ছিল। নয় নম্বরে ব্যাটিংয়ে নামেন তিনি ও দলের শীর্ষ রান সংগ্রহকারী ছিলেন। তবে, দলের নিয়মিত সদস্যের মর্যাদা লাভ করতে পারেননি। ১৯১১ সালে উদ্বোধনী ব্যাটসম্যান হিসেবে নবরূপে আবির্ভূত হন। এরপর থেকে ১৯৩২ সালে অবসর গ্রহণের পূর্ব-পর্যন্ত দলের নিয়মিত সদস্য হিসেবে খেলতে থাকেন।
১৯২০-এর দশকের মাঝামাঝি সময়ে ওয়ালি হ্যামন্ডের আবির্ভাবের পূর্ব-পর্যন্ত মূলতঃ রক্ষণাত্মক ভঙ্গীমায় ব্যাটিং করতেন। তখন গ্লুচেস্টারশায়ারের ব্যাটিংয়ে নড়বড়ে থাকার ফলেই এমনটি হয়েছিল। দলে থাকাকালে পনেরোবার সহস্রাধিক রান করেছেন। এছাড়াও পাঁচবার দুই সহস্রাধিক রান তুলেন। সমগ্র খেলোয়াড়ী জীবনে ২৮,০৭৫ রান তুলেছেন। তন্মধ্যে, ৫৩টি সেঞ্চুরি ছিল তার। ফলশ্রুতিতে সর্বকালের সেরা রান সংগ্রহকারীদের তালিকায় তিনি ৭৩তম অবস্থানে রয়েছেন। ক্রিকইনফো থেকে সমূদয় পরিসংখ্যান নেয়া হয়েছে। ক্রিকেটআর্কাইভে ৮,৮৮৮ রান দেখানো হয়েছে।
১৯২৬ সালে প্লেয়ার্সের সদস্যরূপে খেলেন।
সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ লাভ করেন আলফ্রেড ডিপার। ১৯২১ সালে লর্ডসে সফরকারী অস্ট্রেলিয়ার বিপক্ষে টেস্ট অভিষেক হয় তার। ঐ বছর ইংরেজ দলটি ওয়ারউইক আর্মস্ট্রংয়ের নেতৃত্বাধীন অস্ট্রেলিয়ার বিপক্ষে অ্যাশেজ লড়াইয়ের জন্য নিত্য-নতুন খেলোয়াড়ের অন্তর্ভূক্তি ঘটিয়েছিল। খেলায় তিনি ৪০ ও ১১ রান তুলেন। তাস্বত্ত্বেও দল থেকে বাদ পড়েন তিনি। এছাড়াও, ফিল্ডার হিসেবে নড়াচড়ায় অনীহাও এর জন্য অনেকাংশে দায়ী ছিল।
খেলোয়াড়ী জীবন থেকে অবসর নেয়ার পর আলফ্রেড ডিপার প্রথম-শ্রেণীর ক্রিকেটে আম্পায়ারিত্ব করেন। এছাড়াও তিনি বোলস ও [[কিউ স্পোর্টস|বিলিয়ার্ডে]] উচ্চ মানসম্পন্ন খেলোয়াড় হিসেবে স্বীকৃতি পেয়েছিলেন।
৭ নভেম্বর, ১৯৪৫ তারিখে ৫৯ বছর বয়সে লন্ডনের ল্যাম্বেথ এলাকায় আলফ্রেড ডিপারের দেহাবসান ঘটে।
[[বিষয়শ্রেণী:১৮৮৫-এ জন্ম]]
[[বিষয়শ্রেণী:১৯৪৫-এ মৃত্যু]]
[[বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার]]
[[বিষয়শ্রেণী:ইংরেজ ক্রিকেটার]]
[[বিষয়শ্রেণী:ইংল্যান্ডের টেস্ট ক্রিকেটার]]
[[বিষয়শ্রেণী:ইংরেজ ক্রিকেট আম্পায়ার]]
[[বিষয়শ্রেণী:গ্লুচেস্টারশায়ারের ক্রিকেটার]]
[[বিষয়শ্রেণী:গ্লুচেস্টারশায়ারের ক্রীড়াবিদ]]
[[বিষয়শ্রেণী:প্লেয়ার্সের ক্রিকেটার]]
[[বিষয়শ্রেণী:প্লেয়ার্স অব দ্য সাউথের ক্রিকেটার]]
আশনাম

আশনাম আফগানিস্তানের উত্তর-পূর্বাঞ্চলীয় বাদাখশন প্রদেশের একটি গ্রাম
গ্রামটি হিন্দু কুশ পর্বতমালা এর উত্তরের প্রান্তে অবস্তান করে পাকিস্তান অতিক্রম করে।
এটি কোকচা নদী থেকে প্রায় পাঁচ মাইল দুরে জুরাম নদীর তীরে অবস্থিত। আশনাম এর অবস্থান হচ্ছে খানেকা থেকে প্রায় দুরে , সাফকান থেকে প্রায় দূরত্বে, দাস্ত আসনাম থেকে প্রায় দুরে এবং খেসাপ থেকে ।
তানইয়াং-খুনশান মহাসেতু

তানইয়াং-খুনশান মহাসেতু দীর্ঘ একটি বহুখিলানবিশিষ্ট সেতু যা বেইজিং-সাংহাই উচ্চগতির রেলপথের মধ্যে অবস্থিত। এটি বিশ্বের দীর্ঘতম সেতু।
এই সেতুটি পূর্ব চীনের চিয়াংসু প্রদেশের সাংহাই এবং নানজিং-এর মধ্যবর্তী রেল লাইনে অবস্থিত। এটি ছাং চিয়াং নদীর বদ্বীপ এলাকায় অবস্থিত যেখানকার ভূপ্রকৃতিকে নিম্নভূমির ধানীজমি, খাল, নদী এবং হ্রদ হিসেবে চিহ্নিত করা হয়। সেতুটি ছাং চিয়াং নদীর দক্ষিণদিকে প্রায় পথ সমান্তরাল হয়ে গেছে। এটি ডানয়াং, চ্যাংজুউ, উক্সী, সুজৌয়ের জনসংখ্যা কেন্দ্রের (পশ্চিম থেকে পূর্বে) উত্তর প্রান্তের মধ্য দিয়ে অতিবাহিত হয়েছে এবং কুুনশানে গিয়ে শেষ হয়েছে। সুজৌতে ইয়াংচেং হ্রদ জুড়ে খোলা জলের উপর একটি অংশ রয়েছে।
এর কাজ ২০১০ সালে সম্পন্ন হয় এবং ২০১১ সালে এটি খোলে দেয়া হয়। ১০,০০০ শ্রমিক নিয়োগ দিয়ে, চারবছর যাবত নির্মাণ কাজ চলে যাতে প্রায় $৮.৫ বিলিয়ন খরচ হয়। ডানয়াং-কুুনশান গ্র্যান্ড ব্রিজটি বর্তমানে যেকোনও শ্রেণীতে বিশ্বের সবচেয়ে দীর্ঘতম সেতুর গিনেস বিশ্ব রেকর্ডটি ধারণ করছে।
চায়না রোড অ্যান্ড ব্রিজ কর্পোরেশন (সিআরবিসি), চায়না কমিউনিকেশনস কনস্ট্রাকশন কোম্পানির একটি সহযোগী প্রতিষ্ঠান সেতুটির নকশা ও নির্মাণ করেছে। এটি চীন সরকারের মালিকানাধীন একটি কোম্পানি যা মূলত চীনের যোগাযোগ মন্ত্রণালয়ের বৈদেশিক সহায়তা অফিসের অংশ ছিল। এই কোম্পানিটি চীনে হাইওয়ে, রেলওয়ে, সেতু, বন্দর এবং টানেলের মতো বড় বড় সিভিল ইঞ্জিনিয়ারিং প্রকল্পে নেতৃত্ব দেয়।
দিদারুল আলম

দিদারুল আলম (জন্ম: ৬ এপ্রিল ১৯৬৮) হলেন বাংলাদেশের একজন প্রখ্যাত রাজনীতিবিদ ও ২৮১ নং (চট্টগ্রাম-৪) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। তিনি ২০১৮ সালের ৩০ শে ডিসেম্বর অনুষ্ঠিত একাদশ জাতীয় সংসদ নির্বাচনে বাংলাদেশ আওয়ামী লীগ হতে মনোনয়ন লাভ করেন এবং পুনরায় সাংসদ নির্বাচিত হন।
দিদারুল আলম ১৯৬৮ সালের ৬ এপ্রিল জন্মগ্রহণ করেন। তিনি বিএ ডিগ্রি লাভ করেন।
কার্যনির্বাহী সদস্য চট্টগ্রাম উত্তরজেলা আওয়ামীলীগ 
সদস্য শ্রম ও জনশক্তিবিষয়ক উপকমিটি
বাংলাদেশ আওয়ামীলীগ।
এ. বি. এম. ফজলে করিম চৌধুরী

এ. বি. এম. ফজলে করিম চৌধুরী (জন্ম: ৬ নভেম্বর ১৯৫৪) হলেন বাংলাদেশের একজন রাজনীতিবিদ। তিনি চট্টগ্রাম-৬ আসনের সাবেক সংসদ সদস্য।
ফজলে করিম চৌধুরী ৬ নভেম্বর ১৯৫৪ সালে চট্টগ্রামের রাউজানের গহিরার বক্স আলী চৌধুরী বাড়ীতে জন্মগ্রহণ করেন। তার পিতা ফজলুল কবির চৌধুরী ছিলেন পূর্ব পাকিস্তান প্রাদেশিক পরিষদের বিরোধীদলীয় নেতা, প্রাদেশিক আইন পরিষদের চেয়ারম্যান এবং বাংলাদেশের সংসদ সদস্য। মাতা সাজেদা কবির চৌধুরী।
ফজলে করিম চৌধুরী ১৯৯০ সালে সাবেক মন্ত্রী ও আইনজীবী এ আর ইউসুফের মেয়ে আইনজীবী বিয়ে করেন। এই দম্পতীর ২ ছেলে ফারাজ করিম চৌধুরী ও ফারহান করিম চৌধুরী।
তার চাচা ছিলেন ফজলুল কাদের চৌধুরী। চাচাতো ভাই এবং বাংলাদেশ জাতীয়তাবাদী দলের রাজনীতিবিদ সালাউদ্দিন কাদের চৌধুরী এবং গিয়াস উদ্দিন কাদের চৌধুরী চট্টগ্রামে ফজলে করিমের প্রধান রাজনৈতিক প্রতিপক্ষ ছিলেন।
এ.বি.এম.ফজলে করিম চৌধুরী চট্টগ্রাম উত্তর জেলা আওয়ামী লীগের সহ সভাপতি।
তিনি ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে চট্টগ্রাম-৬ আসন থেকে বিএনপির প্রার্থী চাচাতো ভাই গিয়াসউদ্দিন কাদের চৌধুরীর কাছে পরাজিত হয়েছিলেন।
২০০১ সালের অষ্টম জাতীয় সংসদ নির্বাচনে চট্টগ্রাম-৬ আসন থেকে বাংলাদেশ আওয়ামী লীগের প্রার্থী হিসেবে বিএনপির প্রার্থী চাচাতো ভাই গিয়াসউদ্দিন কাদের চৌধুরীকে পরাজিত করে সংসদ সদস্য নির্বাচিত হন।
২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে চট্টগ্রাম-৫ আসন থেকে বিএনপির প্রার্থী চাচাতো ভাই গিয়াসউদ্দিন কাদের চৌধুরীকে পরাজিত করে সংসদ সদস্য নির্বাচিত হন। নবম জাতীয় সংসদে তিনি গণপ্রজাতন্ত্রী বাংলাদেশ সরকারের গৃহায়ণ ও গণপূর্ত মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন।
২০১৪ সালের দশম জাতীয় সংসদ নির্বাচনে চট্টগ্রাম-৬ আসন থেকে বাংলাদেশ আওয়ামী লীগের প্রার্থী হিসেবে বিনা প্রতিদ্বন্দ্বিতায় সংসদ সদস্য মনোনীত হন। দশম জাতীয় সংসদে তিনি গণপ্রজাতন্ত্রী বাংলাদেশ সরকারের রেলপথ মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন।
২০১৮ সালের একাদশ জাতীয় সংসদ নির্বাচনে চট্টগ্রাম-৬ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হয়ে তিনি পুনরায় গণপ্রজাতন্ত্রী বাংলাদেশ সরকারের রেলপথ মন্ত্রণালয় সম্পর্কিত সংসদীয় স্থায়ী কমিটির সভাপতি ও পার্বত্য চট্টগ্রামের সংসদীয় স্থায়ী কমিটির সদস্য মনোনীত হন।
তিনি ২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে চট্টগ্রাম-৬ আসন থেকে পুনরায় সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
ব্রাহ্মণবাড়িয়া জেলার আখাউড়া সীমান্ত দিয়ে অবৈধভাবে ভারতে পালিয়ে যাওয়ার চেষ্টাকালে এ. বি. এম. ফজলে করিম চৌধুরীকে গ্রেপ্তার করেছে বর্ডার গার্ড বাংলাদেশ।
বাশানাবাদ

বাশানাবাদ আফগানিস্তানের উত্তর-পূর্বাঞ্চলীয় এলাকার বাদাখশন প্রদেশের বাহারক জেলার একটি গ্রাম।
গ্রামটি তাজিকিস্তান সীমান্তের নিকটে অবস্থান করছে যেখানে পশ্চিমে ইশকাসিম শরণার্থী শিবিরে রয়েছে এবং বাহার জেলা রাজধানী থেকে কোকচা নদী নিচের দিকে অবস্থান করছে। বাশানাবাদ এর পূর্বাঞ্চলীয় এলাকায় কোকচা নদীর মিলনস্থল এবং পূর্বে গ্রামটির মধ্য দিয়ে অন্য আরেকটি নদী প্রবাহিত হয়েছে। গ্রামেটির পূর্ব দিকে একটি ছোট লেক রয়েছে।
পার্শ্ববর্তী গ্রামগুলির মধ্যে রয়েছে কাশখানা মিয়ানা, চেশমা আবাক এবং কোকচা। এছাড়া পেযে়্ এবং সুফিয়ান এবং উমোল ভিতরে এবং বাইরে অবস্থান করছে।
মইন উদ্দীন খান বাদল

মইন উদ্দীন খান বাদল (২১ ফেব্রুয়ারি ১৯৫২ – ৭ নভেম্বর ২০১৯) একজন বাংলাদেশী মুক্তিযোদ্ধা ও রাজনীতিবিদ ছিলেন। ১৯৭১ সালের ১৬ ই ডিসেম্বর জাতীয় মুক্তির জন্য ঐতিহাসিক সংগ্রামে মুক্তিযুদ্ধের মধ্য দিয়ে বাংলাদেশের বিজয় অর্জিত হলে তিনি সর্বপ্রথম চট্টগ্রাম রেডিও স্টেশন দখল করে দেশ হানাদার মুক্ত হয়েছে এই মর্মে ঘোষণা দেন। তিনি চট্টগ্রাম-৭ ও চট্টগ্রাম-৮ আসনের সাংসদ ছিলেন।
মইন উদ্দীন খান বাদল ১৯৫২ সালের ২১ ফেব্রুয়ারি চট্টগ্রামের বোয়ালখালী উপজেলার সারোয়াতলী গ্রামে জন্মগ্রহণ করেন। তার পিতা আহমদ উল্লাহ খান ও মা যতুমা খাতুন।
বাদল ৬০ এর দশকে ছাত্রলীগের সাথে যুক্ত ছিলেন। ১৯৭১ সালে ভারতে প্রশিক্ষণ নেন এবং মুক্তিযুদ্ধে যোগ দেন। চট্টগ্রাম বন্দরে অস্ত্র বোঝাই জাহাজ সোয়াত থেকে অস্ত্র খালাস ও প্রতিরোধের অন্যতম নেতৃত্বদাতা তিনি। মুক্তিযুদ্ধের পর জাসদ হয়ে বাসদ ও পরে আবারো জাসদে যোগ দেন। ১২ মার্চ ২০১৬ সালে জাসদের জাতীয় কাউন্সিলে আবার দুই ভাগ হয়। হাসানুল হক ইনুর নেতৃত্বাধীন অংশটি ইসির স্বীকৃতি পায়। বাংলাদেশ জাসদ নামে আলাদা দলের অংশটি স্বীকৃতি পায় নাই অংশের কার্যকরী সভাপতির দায়িত্ব পালন করে আসছিলেন মইন উদ্দীন খান বাদল। ১৪ দল গঠনেও তার ভূমিকা ছিল। ২০০৮ সালের নবম জাতীয় সংসদে চট্টগ্রাম-৭ আসন থেকে সাংসদ হিসেবে নির্বাচিত হন। এরপর ২০১৪ সালের দশম ও ২০১৮ সালের একাদশ জাতীয় সংসদে তিনি চট্টগ্রাম-৮ আসন থেকে সংসদ সদস্য হিসেবে নির্বাচিত হন।
মইন উদ্দীন খান বাদল একাদশ জাতীয় সংসদের দুর্যোগ ব্যবস্থাপনা ও ত্রাণ মন্ত্রণালয় এবং মুক্তিযুদ্ধ বিষয়ক মন্ত্রণালয় সম্পর্কিত সংসদীয় কমিটির সদস্য ছিলেন।
মঈন উদ্দীন খান বাদল ২০১৯ সালের ৭ নভেম্বর ভারতের বেঙ্গালুরুতে নারায়ণ হৃদরোগ ইনস্টিটিউটে চিকিৎসাধীন অবস্থায় হৃদযন্ত্রের ক্রিয়া বন্ধ হয়ে মৃত্যুবরণ করেন।
জিনা লিন

জিনা লিন (জন্ম: ১৫ই ফেব্রুয়ারি, ১৯৭৪) একটি পুয়ের্তো রিকন প্রাক্তন অশ্লীল অভিনেত্রী, মডেল এবং স্ট্রিপার। ২০১০ সালে তিনি এভিএন হল অফ ফেমের মধ্যে অন্তর্ভুক্ত হন।
লিন পুয়ের্তো রিকোতে জন্মগ্রহণ করেন এবং পাঁচ বছর বয়সে নিউ জার্সিতে স্থানান্তরিত হন। তিনি জ্যাকসন টাউনশিপ, নিউ জার্সিতে উত্থাপিত হয়েছিল।
২০০০ সালের জুনে, লিন একটি এক বছরের আনন্দদায়ক প্রযোজনার সাথে একচেটিয়া এক্সচেঞ্জ করণীয় চুক্তি স্বাক্ষর করেন। ২০০৯ সাল পর্যন্ত তিনি কোম্পানির জন্য চলচ্চিত্র তৈরির পাশাপাশি নিজের স্টুডিও, গিনে লিন প্রযোজনার জন্যও অভিনয় করেন। তিনি তার ক্রেডিট নির্দেশ করে এবং তার ক্রেডিট পর্যন্ত ২০ টিরও বেশি ছবি রয়েছে।
২০০৬ সালে লিন ডেট্রয়েট পত্রিকা মেট্রো টাইমস একটি সাক্ষাৎকার বিষয় ছিল। আর্টিকেলটি লিনকে সহকর্মী অশ্লীল অভিনেতাদের সাথে তুলনা করে যেমন জুয়েল ডি'নাইল, বেলদোনার, টেলর সেন্ট ক্লার এবং জন স্টাগিলিয়ানো।
২০১২ সালের মার্চ মাসে, লিনকে ২০১২ সালের এপ্রিল মাসের জন্য পেন্টহাউস পেটে পেন্টহাউজ ঘোষণা করা হয়। ২০১২ সালে লিন ঘোষণা করেন যে তিনি অশ্লীল শিল্প থেকে অবসর গ্রহণ করেছেন, কিন্তু ওয়েবক্যামে উপস্থিত হয়েছেন।
প্রতিপ্রভা

আলো শোষিত পদার্থ বা অন্য তড়িৎ-চৌম্বকীয় বিকিরণ হতে নিঃসৃত আলোকে প্রতিপ্রভা বলে। এটি এক ধরনের আলোক বিকিরণ । অধিকাংশ ক্ষেত্রে, এই নিঃসৃত আলোর দীর্ঘ  তরঙ্গদৈর্ঘ্য থাকে, এবং এর ফলে শোষিত বিকিরণ হতে কম শক্তি থেকে।প্রতিপ্রভার সবচেয়ে আকর্ষণীয় উদাহরণটি ঘটে যখন 
শোষিত বিকিরণ বর্ণালীর অতিবেগুনী অঞ্চলে থকে , এবং যখন নির্গত আলো দৃশ্যমান অঞ্চলে হয় তখন তা মানুষের চোখে দেখা যায় না, এটি প্রতিপ্রভ পদার্থকে একটি 
স্বতন্ত্র রং দেয় যা শুধু অতিবেগুনী আলোয় দেখা যায়। প্রতিপ্রভ উপাদানগুলো বিকিরণ বন্ধের সাথে সাথে উজ্বলতা হারায় , অনুপ্রভের মত উজ্বলতা কিছু সময় ধরে রাখতে পারে না
প্রতিপ্রভা অনেক বাস্তব ব্যবহার আছে, যার মধ্যে খনিবিদ্যা, রত্নবিদ্যা, চিকিৎসা বিজ্ঞান, 
রাসায়নিক সেন্সর (
প্রতিপ্রভা 
বর্ণালিবীক্ষণ যন্ত্র), প্রতিপ্রভ চিহ্নিতকরন, রং, জৈবিক ডিটেক্টর, 
মহাজাগতিক রশ্মি  
আবিষ্কার, এবং সর্বাধিকভাবে প্রতিপ্রভ  (প্রতিপ্রভ) বাতি। প্রকৃতিতে কিছু খনিজ এবং প্রাণীজগতের বিভিন্ন জীবের উপর প্রায়সই প্রতিপ্রভা দেখা যায় ।
যখন কোনো অনু বা পরমাণুর উপর uv ray আপতিত করার পর সেই রশ্মি যদি 10^-6 -10-8 সেকেন্ড ধরে আলো বিকিরণ করে তখন সেই অণু বা পরমাণুকে প্রতিপ্রভা পদার্থ বলে।
প্রতিপ্রভা নিয়ে প্রথম পর্যবেক্ষণ করেন বার্নার্ডিনো ডি সাহাগুন ১৫৬০ সালে এবং ১৫৬৫ সালে নিকোলাস মনার্ডেস প্রথম লিগ্নাম নেফ্রিটিকা (ল্যাটিনে "কিডনি কাঠ") নিঃসরন করেন। এটি দুটি প্রজাতির গাছের কাঠ থেকে বের করা হয়েছিল, "Pterocarpus indicus" এবং "Eysenhardtia polystachya". Theপ্রতিপ্রভার জন্য দায়ী রাসায়নিক উপাদান হচ্ছে মাটলালিন, on product of one of the flavonoids found in this wood.
In 1819, Edward D. Clarke and in 1822 René Just Haüy described fluorescence in fluorites, Sir David Brewster described the phenomenon for chlorophyll in 1833 and Sir John Herschel did the same for quinine in 1845.
বাজগির

বাজগির আফগানিস্তানের উত্তর-পূর্বাঞ্চলীয় এলাকার বাদাখশন প্রদেশের একটি গ্রাম। গ্রামটি ইশকাসিমকে অতিক্রম করে পশ্চিমে অবস্থান করছে এবং উপত্যকাটির পশ্চিমাঞ্চল থেকে এটি প্রায় ৫ মাইল দুরে অবস্থান করছে।
গ্রামটি মূলত উর্বর অঞ্চলে অবস্থিত এবং ঐতিহাসিকভাবে বেশিরভাগ গবাদি পশুর ও গাধার চারণভূমি হিসেবে চিহ্নিত করা হয়েছে। ১৯৯০ এর দশকের আদমশুমারির হিসেব অনুযায়ী সেখানে প্রায় ৪০ জন অধিবাসী বসবাস করতেন।
চকারন

চকারণ আফগানিস্তানের উত্তর-পূর্বাঞ্চলীয় এলাকার বাদাখশন প্রদেশের একটি গ্রাম। খয়েরাবাদ থেকে ১৮ মাইল দক্ষিণ-পূর্বে ওয়ার্দুজ নদীর ডান তীরে অবস্থান করছে গ্রামটি। পূর্বে এটি ওয়ার্দুজ এলাকার প্রধান গ্রাম হিসেবে পরিচিত ছিল, যেখানে আরব এবং আকসাকালরা বসতিস্থল ছিল। এই গ্রামটি প্রবাহ মূলত অতীতের একটি বড় খাল থেকে ওয়ার্দুজ নদীর মধ্যে দিয়ে প্রবাহিত হয়। ১৯০০ সালের দিকে গ্রামটিতে প্রায় ৮০টি বসতবাড়ি ছিল, যেখানে বিভিন্ন প্রকার ফল গাছের চাষা করা হত, বিশেস করে বাঙ্গি এবং তরমুজ ছিল অন্যতম।
ফয়জাবাদ বিমানবন্দর

ফয়জাবাদ বিমানবন্দর একটি বিমানবন্দর যার অবস্থান হচ্ছে ফয়জাবাদ থেকে উত্তর-পশ্চিম (এছাড়াও বানান করা হয় ফাইজাবাদ অথবা ফেয়জাবাদ), আফগানিস্তানের বাদাখশন প্রদেশের প্রাদেশিক রাজধানী।
সোভিয়েত দখলদারিত্বের সময় নির্মিত ফয়জাবাদ বিমানবন্দরটি বিশ্বের অন্যান্য বিমানবন্দর থেকে কিছুটা অস্বাভাবিক হিসেবে বিবেচনা করা হয়। বিমানবন্দরটি সম্পূর্ণ প্রস্থ এবং দৈর্ঘ্য বরাবর বিস্ফোরিত ইস্পাত এর সমন্বয়ে নির্মিত বিমানের নির্মিত পথ জন্য বিশেষভাবে উল্লেখযোগ্য। ২০১২ সালের গ্রীষ্মকালীন সময়ে একটি নতুন পিচের রানওয়ের নির্মাণকাজ সম্পন্ন করা হয়।
মুহম্মদ খান

মুহম্মদ খান (১৪ সেপ্টেম্বর ১৯৮০) বাংলাদেশের একজন সাংবাদিক এবং উদ্যোক্তা। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৭ পেয়েছেন। 
মুহম্মদ খানের জন্ম ১৯৮০ সালের ১৪ সেপ্টেম্বর ঝিনাইদহ জেলায়। পৈতৃক বাড়ি মুন্সীগঞ্জ জেলার শ্রীনগর উপজেলার ভাগ্যকুল ইউনিয়নের চারিপাড়া গ্রামে। তার বাবার নাম মো. সিরাজুল ইসলাম খান এবং মায়ের নাম হালিমা খাতুন। তিন বোন আর এক ভাই হিসেবে তিনি সর্বকনিষ্ঠ।
মুন্সীগঞ্জ জেলার বিএইচএল উচ্চ বিদ্যালয় থেকে ১৯৯৫ সালে এসএসসি পাশ করেন মুহম্মদ খান। পরবর্তীতে ১৯৯৭ সালে ঢাকা কলেজ থেকে এইচএসসি এবং ঢাকা বিশ্ববিদ্যালয়ের লোক প্রশাসন বিভাগ থেকে স্নাতক ও স্নাতকোত্তর সম্পন্ন করেন তিনি।
মুহম্মদ খান ১৯৯৯ সালে দৈনিক আজকের কাগজ পত্রিকায় প্রদায়ক হিসেবে কাজ শুরু করেন। ২০০১ সালের মার্চে দৈনিক আজকের কাগজের সহ-সম্পাদক এবং তথপ্রযুক্তি পাতার ইনচার্জ হিসেবে চাকুরি জীবন শুরু করেন তিনি। ২০০৫ সালের মার্চ থেকে ২০০৬ সালের অক্টোবর পর্যন্ত দৈনিক যায় যায় দিনের জ্যৈষ্ঠ সহ-সম্পাদক এবং তথ্যপ্রযুক্তি পাতার ইনচার্জ হিসেবে চাকুরি করেন মুহম্মদ খান। ২০০৬ সালের নভেম্বর থেকে ২০০৯ সালের জুন পর্যন্ত বিডিনিউজ টোয়েন্টিফোর ডটকম-এ জ্যৈষ্ঠ সহ-সম্পাদক এবং তথ্যপ্রযুক্তি পাতার ইনচার্জ হিসেবে চাকুরি শেষে ২০০৯ সালের জুলাই থেকে দৈনিক কালের কণ্ঠ পত্রিকায় কর্মরত আছেন। বর্তমানে তিনি এ পত্রিকার সহকারী ফিচার সম্পাদক এবং তথ্যপ্রযুক্তি ও টেলিকমসহ চারটি পাতা পরিচালনার দায়িত্ব পালন করছেন।
মুহম্মদ খান তথ্যপ্রযুক্তি সাংবাদিকদের সংগঠন বাংলাদেশ আইসিটি জার্নালিস্ট ফোরামের (বিআইজেএফ) প্রতিষ্ঠাতা সদস্য এবং একাধিকবারের নির্বাচিত সভাপতি হিসেবে দায়িত্ব পালন করেছেন। 
মুহম্মদ খানের স্ত্রী প্রকৌশলী সাবেরা সাদাত সুরভী। এ দম্পতির একমাত্র সন্তান মানহা জুনাইরাহ খান।
ক্লো কিম

ক্লো কিম (কোরিয়ান ভাষায়: 김선, জন্ম এপ্রিল ২৩, ২০০০) হল একজন মার্কিনী স্নোবোর্ডার। তিনি ২০১৮ শীতকালীন অলিম্পিক-এ স্বর্ণ পদক বিজয়ী, এবং এক্স গেমস চার-বারের স্বর্ণ পদক বিজয়ী এবং ইওথ অলিম্পিক গেমস-এর "স্নোবোর্ডিং" ইভেন্টে তিনিই প্রথম স্বর্ণ পদক বিজয়ী নারী। ২০১৮ সালে তিনি সবচেয়ে কনিষ্ঠ নারী হিসেবে অলিম্পিকে স্নোবোর্ডিং-এ পদক বিজয়ী নারী হয়ে যান, যখন তিনি নারীদের স্নোবোর্ড হাফপাইপ-এ স্বর্ণ পদক জিতে নেন।
কিমের জন্ম হয়, মার্কিন যুক্তরাষ্ট্রের ক্যালিফোর্নিয়া রাজ্যের লং বিচ শহরে এবং প্রতিপালিত হন একই রাজ্যের টরেন্স শহরে। তার পিতা এবং মাতা মূলত দক্ষিণ কোরিয়া থেকে আগত। কিমের বাবা ক্যালিফোর্নিয়ার মাউন্টেন হাই-এ তাদের স্থানীয় রিসোর্টে মাত্র ৪ বছর বয়সে তার হাতে স্নোবোর্ড তুলে দেন এবং তিনি মাত্র ৬ বছর বয়সে "টিম মাউন্টেন হাই" দলের হয়ে বিভিন্ন প্রতিযোগিতায় অংশ নেন। পরবর্তীতে তিনি মার্কিন যুক্তরাষ্ট্রের ক্যালিফোর্নিয়ায় ফিরে এবং ম্যামথ মাউন্টেন নামক স্কী-অঞ্চলে প্রশিক্ষণ গ্রহণ করার পূর্বে, মাত্র ৮ থেকে ১০ বছর বয়স পযন্ত সুইজারল্যান্ড এর ভালাইস প্রদেশে প্রশিক্ষণ গ্রহণ করেন। ২০১৩ সালে, কিম "ইউএস স্নোবোর্ডিং" এর সাথে যোগ দেন।
২০১৮ সালে দক্ষিণ কোরিয়া'র পিয়ংচ্যাং প্রদেশে আয়োজিত ২০১৮ শীতকালীন অলিম্পিকে, কিম নারীদের হাফপাইপ ফাইনালে স্বর্ণ জিতে নেন।
কিম একজন কোরিয়ান মার্কিনী, একজন প্রথম প্রজন্মের মার্কিনী, তার পিতা-মাতা দক্ষিণ কোরিয়া থেকে আগত অধিবাসী। এখনও কিমের যৌথ পরিবার দক্ষিণ কোরিয়া'তে বসবাস করছে, যেখানে ২০১৮ শীতকালীন অলিম্পিক প্রতিযোগিতাটি অনুষ্ঠিত হচ্ছে। তিনি ত্রীভাষী, তিনি কোরিয়ান, ফরাসী এবং ইংরেজি ভাষায় অনর্গল কথা বলতে পারেন।
এসি মোটর

এসি মোটর একটি ইলেকট্রিক মোটর একটি পরিবর্তী তড়িৎ প্রবাহ (এসি) দ্বারা চালিত হয়। এসি মোটর সাধারণত দুটি মৌলিক অংশ দয়ে গঠিত, একটি ঘূর্ণায়মান চুম্বকীয় ক্ষেত্র তৈরির জন্য পরিবর্তী তড়িৎ প্রবাহকারী একটি বাইরের স্ট্যাটর এবং দ্বিতীয় আবর্তিত চুম্বকীয় ক্ষেত্র তৈরির জন্য একটি অভ্যন্তরীণ রটার শাফের সাথে সংযুক্ত থাকে। আবর্তিত চৌম্বক ক্ষেত্র স্থায়ী চুম্বক, ডিসি বা এসি বৈদ্যুতিক বেষ্টনি দ্বারা উত্‍পন্ন হয়।
এটা সাধারণ যে, এসি রৈখিক মোটর আবর্তিত মোটরে অনুরূপ নীতিতে কাজ করে, কিন্তু তাদের স্থির এবং চলন্ত অংশ একটি সরল রেখার মধ্যে থাকে, রৈখিক গতিকে আবর্তিত করতে।
১৮৩০-১৮৩১ সালের দিকে চৌম্বক ক্ষেত্র এর পরিবর্তন এর ফলে ইলেকট্রিক কারেন্ট এর আবেশ ঘটানোর মাধ্যমে সর্বপ্রথম মাইকেল ফ্যরাডে ও জোসেফ হেনরি দিক পরিবর্তী প্রবাহের গোড়াপত্তন করেন।  মুলত ফ্যরাডে কেই এর জন্য বেশি দায়ী করা হয় কেননা উনিই এইসকল বিষয়গুলো নিয়ে সর্বপ্রথম মাথা ঘামিয়েহিলেন।
এই প্রযুক্তি আরো গতি লাভ করে ১৮৩২ সালে যখন ফরাসি যন্ত্র উদ্ভাবক হিপ্পোলিট পিক্সি অলটারনেটর আবিষ্কার করেন।
যেহেতু এসি কারেন্ট এর দূর বহন যোগ্য ক্ষমতা ও উচ্চ বিভব আছে তাই ১৯ শতকের দিকে মার্কিন যুক্তরাষ্ট্র ও ইউরোপের বহু গবেষক ও উদ্ভাবক এসি মোটর নিয়ে অনেক কাজ করেন!  
প্রধান দুটি এসি মোটর হল ইনডাকশন মোটর এবং সমন্বয়ী মোটর। ইনডাকশন মোটর (বা অসিঙ্ক্রোনাস মোটর) সবসময় স্ট্যাটর ঘূর্ণায়মান চুম্বকীয় ক্ষেত্রের মধ্যে এবং রটার এসি ঘূর্ণায়মান মধ্যে রটার বর্তমান চালানো স্লিপ বলা রটার শাফল স্পিড মধ্যে গতি মধ্যে একটি ছোট পার্থক্য উপর নির্ভর করে। ফলস্বরূপ, আনয়ন মোটর তড়িৎ গতির কাছাকাছি ঘূর্ণন সঁচারক বল তৈরি করতে পারে না যেখানে আনয়ন (বা স্লিপ) অপ্রাসঙ্গিক বা অস্তিত্বের সীমাবদ্ধ। এর বিপরীতে, সিঙ্ক্রোনাস মোটর অপারেশন জন্য স্লিপ-আনয়ন উপর নির্ভর করে না এবং স্থায়ী চুম্বক, প্রধান পণ্ডিত ব্যবহার করে (চৌম্বকীয় মেরু প্রজ্বলিত হচ্ছে), বা একটি স্বাধীনভাবে উত্তেজিত রটার ঘুর মধ্যে ব্যবহার করে না। সিঙ্ক্রোনাস মোটর ঠিক তার সমান গতিতে তার বিশিষ্ট টর্কে উৎপন্ন করে। ব্রাসহীন ক্ষত-রটার দ্বিগুণ সংক্রমিত মোটর সিস্টেমের একটি স্বাধীনভাবে উত্তেজিত রটার ঘুর আছে যে বর্তমান স্লিপ-আনয়ন নীতির উপর নির্ভর করে না। ব্রাশহীন ক্ষত-রটার দ্বিগুণিত মোটর একটি সমন্বয়ী মোটর যা সাপ্লিমেন্ট ফ্রিকোয়েন্সিতে সরবরাহ করতে পারে অথবা সাপ্লাই ফ্রিকোয়েন্সিের সুপার একাধিক সাব-কন্ট্রোল করতে পারে।
প্রতিনিধিত্বকারী স্টকটার কাঠামোর চারপাশে একটি বহু-মেরু খাঁড়ি সিলিন্ডার চুম্বক (অভ্যন্তরীণ পোলস) সঙ্গে নিম্ন টর্কে সিঙ্ক্রোনাস মোটর। চুম্বকটি একটি অ্যালুমিনিয়াম বাটিতে থাকে। স্ট্যাটোরে শাফটের সাথে সমাক্ষবিশিষ্ট একটি কুণ্ডলী থাকে। কুণ্ডলীর প্রতিটি প্রান্তে আয়তক্ষেত্রাকার দাঁতযুক্ত বৃত্তাকার প্লেটগুলির একটি জোড়া থাকে, যাতে তারা শাখাগুলির সাথে সমান্তরাল হয়। এগুলো স্ট্যাটর মেরু। ডিস্কের এক জোড়া কয়েল এর ফ্লাক্স সরাসরি প্রবাহ করে, যখন অন্যটি সাধারণ কয়েলর মাধ্যমে ফ্লাক্স গ্রহণ করে। পণ্ডগুলি বরং সংকীর্ণ, এবং কুণ্ডের এক প্রান্ত থেকে প্রান্তের খুঁটিগুলির মধ্যে অন্য প্রান্ত থেকে সরানো একটি অভিন্ন সেট। সর্বোপরি, এটি চারটি খুঁটিগুলির পুনরাবৃত্তির ক্রম তৈরি করে, ছায়া গোছের সঙ্গে ঘন ঘন পরিবর্তন করে, যা একটি পরিশীলিত ভ্রমণ ক্ষেত্র তৈরি করে যা রটারের চুম্বকীয় খুঁটি দ্রুত দ্রুত সমন্বয় করে। কিছু পদবিন্যাস মোটর একটি অনুরূপ কাঠামো আছে।
অতীন্দ্রনাথ বসু

অতীন্দ্রনাথ বসু (জন্ম: ৩ ফেব্রুয়ারি ১৮৭৩ - মৃত্যু: ১০ জুন ১৯৬৫) একজন ভারতের স্বাধীনতা আন্দোলনকারী বাঙালি বিপ্লবী।
কলকাতার জোড়াবাগানের বসু পরিবারে তার জন্ম হয়। তার পিতার নাম অপূর্বকৃষ্ণ বসু। অতীন্দ্রনাথের পুত্র উত্তর কলকাতার নেতৃস্থানীয় অমর বসু পিতার সকল কাজে যুক্ত ছিলেন। অতীন্দ্রনাথ নিজে একজন কুস্তিগির ছিলেন। ময়মনসিংহের রাজা জগৎকিশোর আচার্য চৌধুরী ছিলেন তার শিক্ষাগুরু। সিমলা ব্যায়াম সমিতির প্রাঙ্গনে ভারতীয় প্রথায় কুস্তি প্রতিযোগিতার আয়োজন তিনিই প্রথম করেছিলেন।
অতীন্দ্রনাথ বসু যুগান্তর বিপ্লবী দলের অন্যতম নেতৃস্থানীয় ছিলেন। তিনি স্বাধীনতা সংগ্রামে কয়েকবার কারাবরণ করেছিলেন। ১৯১৬ খ্রিষ্টাব্দ থেকে পরবর্তী পাঁচবছর ব্রিটিশবিরোধী বিপ্লবী কেন্দ্র পরিচালনার অপরাধে তাকে নির্বাসনদণ্ড ভোগ করতে হয়। তিনি রবীন্দ্রনাথের পরামর্শে 'মহেশালয়' নামের একটি বিদ্যালয় স্থাপনা করেছিলেন। ১৯০৫ খ্রিষ্টাব্দে তিনি 'ভারত ভান্ডার' নামের একটি সংস্থা তৈরি করেন। অতীন্দ্রনাথ যুবকদের দেহে ও মনে শক্তিমান করে তোলার উদ্দেশ্যে ১৯২৬ খ্রিষ্টাব্দের ২রা এপ্রিল সিমলা ব্যায়াম সমিতি প্রতিষ্ঠা করেন। ১৯২৫ খ্রিষ্টাব্দে তিনি সার্বজনীন দুর্গা পূজার প্রচলন করেন যাতে দেশের মানুষ বিভেদ ভুলে একত্রে উৎসবে মেতে উঠতে পারে। এই পূজা প্রাঙ্গনে স্বদেশী মেলারও আয়োজন হত। ১৯৩২ খ্রিষ্টাব্দে ইংরেজ সরকার সিমলা ব্যায়াম সমিতিকে শরীরচর্চার আড়ালে বিপ্লবী তৈরির আখড়া সন্দেহ করে এটিকে বেআইনি বলে ঘোষণা করে। নেতাজী সুভাষচন্দ্র বসু, দেশপ্রিয় যতীন্দ্রমোহন সেনগুপ্ত, ডাঃ জে. এম. দাশগুপ্ত প্রভৃতি নেতৃবর্গ সিমলা ব্যায়াম সমিতির কাজের সঙ্গে যুক্ত ছিলেন।
রহমান (বাংলাদেশী অভিনেতা)

রহমান নামে পরিচিত আবদুর রহমান (২৭ ফেব্রুয়ারি ১৯৩৭ - ১৮ জুলাই ২০০৫) ছিলেন একজন বাংলাদেশী চলচ্চিত্র অভিনেতা ও পরিচালক। তিনি ১৯৫৮ থেকে ১৯৮২ সাল পর্যন্ত ঢাকা, করাচি ও লাহোরে বাংলা, উর্দু ও পশতু ভাষার চলচ্চিত্রে অভিনয় করেছেন।
১৯৫৮ সালে ২১ বছর বয়সে খল চরিত্রে এহতেশাম পরিচালিত "এ দেশ তোমার আমার" দিয়ে রহমানের চলচ্চিত্রে অভিষেক হয়। তিনি পরবর্তীতে প্রধান চরিত্রে অভিনেতা হিসেবে "উত্তরণ", "তালাশ", "চান্দা", "দর্শন", "জোয়ার ভাটা" এবং "হারানো দিন" (১৯৬১) চলচ্চিত্রে অভিনয় করেন। চলচ্চিত্রে তিনি অভিনেত্রী শবনমের বিপরীতে সর্বাধিক চলচ্চিত্রে অভিনয় করেন। ১৯৬৭ সালে ‘দরশন’ চলচ্চিত্রটি নির্মাণের মাধ্যমে পরিচালনায় আসেন তিনি।
বাংলাদেশের স্বাধীনতা যুদ্ধের পর রহমান পাকিস্তানে উর্দু চলচ্চিত্র "চাহাত", "দোরাহা" ও "লগান" চলচ্চিত্রে অভিনয় করেন। পরে তিনি ঢাকায় ফিরে আসেন এবং বাংলাদেশী চলচ্চিত্রে অভিনয় করেন। তার অভিনীত শেষ চলচ্চিত্র ছিল অশোক ঘোষ পরিচালিত "আমার সংসার"।
শাহরিয়ার নাজিম জয়

শাহারিয়ার নাজিম জয় হলেন একজন বাংলাদেশী অভিনেতা, পরিচালক ও প্রযোজক। তিনি প্রধানত টেলিভিশন নাটক ও ধারাবাহিক নাটকে অভিনয় করেন। ১৯৯৭ সালে "গোধুলী লগ্নে" নাটক দিয়ে তার টেলিভিশন পর্দায় অভিষেক হয়। তিনি "বিলেত বিলাস" ও "কন্যা কুমারী" টেলিভিশন নাটক দিয়ে জনপ্রিয়তা অর্জন করেন। তার পরিচালিত প্রথম টেলিভিশন নাটক "গলির মোড়ে সিডির দোকান"। ২০০৬ সালে "জীবনের গল্প" দিয়ে তার চলচ্চিত্রে অভিষেক হয়। পরবর্তীতে তিনি "এই যে দুনিয়া", "গ্রাম গঞ্জের পিরীত", "পাষাণের প্রেম", ও "মোস্ট ওয়েলকাম ২" চলচ্চিত্রে অভিনয় করেন। ২০১৫ সালে "প্রার্থনা" দিয়ে তার চলচ্চিত্র পরিচালনায় অভিষেক হয়। এছাড়া তিনি এটিএন বাংলার সেলিব্রিটি টক-শো "সেন্স অফ হিউমার", এশিয়ান টিভির "কমনসেন্স" এবং একুশে টেলিভিশনের "উইথ নাজিম জয়" অনুষ্ঠান উপস্থাপনা করেছেন। বর্তমানে তিনি চ্যানেল আইয়ের ৩০০ সেকেন্ড অনুষ্ঠান উপস্থাপনা করেন।
১৯৯৭ সালে "গোধুলী লগ্নে" নাটকে অভিনয়ের মধ্য দিয়ে জয়ের টেলিভিশন পর্দায় অভিষেক হয়। একই বছর তিনি বুলবুল আহমেদ পরিচালিত "অন্যমনে" টেলিভিশন নাটকে তাজিন আহমেদের বিপরীতে অভিনয় করেন। একক নায়ক হিসেবে তিনি বুলবুল আহমেদের "বিলেত বিলাস" ও "কন্যা কুমারী" টেলিভিশন নাটক দিয়ে জনপ্রিয়তা অর্জন করেন। ২০০৪ সালে তিনি "পাতা ঝরে বৃক্ষ মরে না" টেলিভিশন নাটকে অভিনয় করেন। সোহেল আরমান পরিচালিত এই নাটকে তার বিপরীতে ছিলেন রুমানা রশিদ ঈশিতা।
গাজী মাজহারুল আনোয়ার পরিচালিত "জীবনের গল্প" (২০০৬) দিয়ে তার চলচ্চিত্র অভিনয়ে অভিষেক হয়। এতে তার বিপরীতে অভিনয় করেন শাবনূর। পরের বছর তিনি মাজহারুল আনোয়ারের "এই যে দুনিয়া" চলচ্চিত্রে অভিনয় করেন। একই বছর তিনি সোহেল আরমান পরিচালিত "গ্রাম গঞ্জের পিরীত" চলচ্চিত্রে অভিনয় করেন। "গলির মোড়ে সিডির দোকান" দিয়ে তার টেলিভিশন নাটক পরিচালনায় অভিষেক হয়।
২০১০ সালের ঈদুল ফিতরে তিনি ২৫টি নাটকে কাজ করেন। তিনি নিজে সাতটি নাটক রচনা ও পরিচালনা করেন। তার নিজের রচনা ও পরিচালনায় "তিতির ও শঙ্খচিল" নাটকটি দেশ টিভিতে প্রচারিত হয়। এই নাটক দিয়ে প্রায় ছয় বছর পর তিনি ঈশিতার বিপরীতে কাজ করেন। তার রচিত ও পরিচালিত "স্বার্থপর" নাটকটি বিটিভিতে প্রচারিত হয়। এছাড়া তিনি আলভী আহমেদ পরিচালিত "কক্ষপথ"। এতে তার বিপরীতে ছিলেন নুসরাত ইমরোজ তিশা।
২০১৫ সালে জয়ের চলচ্চিত্র পরিচালনায় অভিষেক হয়। তার নিজের রচিত ও পরিচালিত "প্রার্থনা" চলচ্চিত্রটি প্রযোজনা করে ইমপ্রেস টেলিফিল্ম। শুরুতে এর নাম রাখা হয়েছিল "আমরা যারা বাবা-মা", পরে তা পরিবর্তন করে "প্রার্থনা" রাখা হয়। এটি শহুরে জীবনে পিতামাতার কাছ থেকে সন্তানের দুরত্ব সৃষ্টির গল্প। চলচ্চিত্রটি ঈদুল আযহায় চ্যানেল আইয়ে মুক্তি দেওয়া হয়। ২০১৬ সালে জয় এটিএন বাংলার সেলিব্রিটি টক-শো "সেন্স অফ হিউমার" উপস্থাপনা করেন। তিনি নিজেই অনুষ্ঠানটির পরিকল্পনা, উপস্থাপনা ও পরিচালনা করেন। এছাড়া তিনি ২০১৭ সালে এশিয়ান টিভির "কমনসেন্স" এবং একুশে টেলিভিশনের "উইথ নাজিম জয়" অনুষ্ঠান উপস্থাপনা করেন। উপস্থাপনার পাশাপাশি তিনি জিনাত হাকিম রচিত "তাহাদের কথা" টেলিভিশন নাটকে অভিনয় করেন। এই নাটকের মাধ্যমে তিনি প্রায় এক যুগ পর ফারজানা চুমকির বিপরীতে অভিনয় করেন। নাটকটি সেপ্টেম্বর মাসে বিটিভিতে প্রচারিত হয়। এছাড়া তার পরিচালিত দ্বিতীয় চলচ্চিত্র "অর্পিতা"র নির্মাণ-উত্তর কাজ চলছে।
২০১৭ সালের সেপ্টেম্বরে টেলিভিশন নির্মাতা ও অভিনেতা হাসান জাহাঙ্গীর, জয়, হাসান মাসুদ ও সিদ্দিকের বিরুদ্ধে মানহানির মামলা করেন। এশিয়ান টিভিতে জয়ের উপস্থাপনায় কমনসেন্স অনুষ্ঠানে হাসান মাসুদ জাহাঙ্গীরকে নিয়ে অশালীন কথা বলা ও তার শিক্ষাগত যোগ্যতা নিয়ে মন্তব্য করলে ও সিদ্দিক সমর্থন দেন। এই মন্তব্যের কারণে জাহাঙ্গীর তাদের তিনজনের বিরুদ্ধে মানহানির মামলা করেন।
আলেক্ষ্যং ইউনিয়ন

আলেক্ষ্যং বাংলাদেশের বান্দরবান জেলার অন্তর্গত রোয়াংছড়ি উপজেলার একটি ইউনিয়ন।
আলেক্ষ্যং ইউনিয়নের আয়তন ২৮,১৬০ একর (১১৩.৯৬ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ৬,০১০জন। এর মধ্যে ৪,৫৫৮জন বৌদ্ধ, ১,০০৬জন খ্রিস্টান, ৩৭১জন মুসলিম, ৭৫জন হিন্দু ।
রোয়াংছড়ি উপজেলার উত্তর-মধ্যাংশে আলেক্ষ্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পশ্চিমে নোয়াপতং ইউনিয়ন ও বান্দরবান সদর উপজেলার বান্দরবান সদর ইউনিয়ন, দক্ষিণে রোয়াংছড়ি সদর ইউনিয়ন, পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন এবং উত্তরে রাঙ্গামাটি জেলার বিলাইছড়ি উপজেলার ফারুয়া ইউনিয়ন অবস্থিত।
আলেক্ষ্যং ইউনিয়ন রোয়াংছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রোয়াংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ ইউনিয়নের গ্রামগুলো হল:
২০১১ সালের আদমশুমারি অনুযায়ী আলেক্ষ্যং ইউনিয়নের সাক্ষরতার হার ৩৬.৮%। এ ইউনিয়নে ২টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
আলেক্ষ্যং ইউনিয়নে যোগাযোগের প্রধান সড়ক হল রোয়াংছড়ি-আলেক্ষ্যং সড়ক। প্রধান যোগাযোগ মাধ্যম চাঁদের গাড়ি।
আলেক্ষ্যং ইউনিয়নের মধ্য দিয়ে প্রবাহিত হচ্ছে বেংছড়ি খাল ও তারাছা খাল।
আলেক্ষ্যং ইউনিয়নের প্রধান ২টি হাট-বাজার হল কচ্ছপতলী বাজার এবং বটতলী বাজার।
আলেক্ষ্যং ইউনিয়নের দর্শনীয় স্থানগুলোর মধ্যে রয়েছে:
নোয়াপতং ইউনিয়ন

নোয়াপতং বাংলাদেশের বান্দরবান জেলার অন্তর্গত রোয়াংছড়ি উপজেলার একটি ইউনিয়ন।
নোয়াপতং ইউনিয়নের আয়তন ১৭,৯২০ একর (৭২.৫২ বর্গ কিলোমিটার)। এটি রোয়াংছড়ি উপজেলার সবচেয়ে ছোট ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা ৪,৫৫৪জন। এর মধ্যে ৩,৬৮৭জন বৌদ্ধ, ৭৭৪জন খ্রিস্টান, ৮৩জন মুসলিম, ১০জন হিন্দু।
রোয়াংছড়ি উপজেলার সর্ব-উত্তরে নোয়াপতং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৪ কিলোমিটার। এ ইউনিয়নের পূর্বে আলেক্ষ্যং ইউনিয়ন, দক্ষিণে বান্দরবান সদর উপজেলার বান্দরবান সদর ইউনিয়ন ও বান্দরবান পৌরসভা, পশ্চিমে বান্দরবান সদর উপজেলার রাজবিলা ইউনিয়ন এবং উত্তরে রাঙ্গামাটি জেলার রাজস্থলী উপজেলার ঘিলাছড়ি ইউনিয়ন ও বিলাইছড়ি উপজেলার ফারুয়া ইউনিয়ন অবস্থিত।
নোয়াপতং ইউনিয়ন রোয়াংছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রোয়াংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি "খক্ষ্যং", "ম্রক্ষ্যং" ও "নোয়াপতং" এ ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
২০১১ সালের আদমশুমারি অনুযায়ী নোয়াপতং ইউনিয়নের সাক্ষরতার হার ২৫.৮%। এ ইউনিয়নে ১টি নিম্ন মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।
নোয়াপতং ইউনিয়নে যোগাযোগের প্রধান সড়ক হল রোয়াংছড়ি-নোয়াপতং সড়ক। প্রধান যোগাযোগ মাধ্যম চাঁদের গাড়ি।
নোয়াপতং ইউনিয়নের মধ্য দিয়ে প্রবাহিত হচ্ছে নোয়াপতং খাল।
নোয়াপতং ইউনিয়নের প্রধান ২টি হাট-বাজার হল অন্তহাপাড়া বাজার এবং কানাইজোপাড়া বাজার।
বান্দরবান সদর থানা

বান্দরবান সদর থানা বাংলাদেশের বান্দরবান জেলার অন্তর্গত বান্দরবান সদর উপজেলার একটি থানা।
বান্দরবান সদর থানা গঠিত হয় ১৯২৩ সালে।
বান্দরবান সদর উপজেলার ১টি পৌরসভা ও ৬টি ইউনিয়নের প্রশাসনিক কার্যক্রম বান্দরবান সদর থানার আওতাধীন।
ওয়েস্ট ইন্ডিজ ক্রিকেট দলের অধিনায়কদের তালিকা

অত্র নিবন্ধটি কমপক্ষে একটি স্বীকৃতিপ্রাপ্ত আন্তর্জাতিক পর্যায়ের ক্রিকেটে অংশগ্রহণকারী ওয়েস্ট ইন্ডিজ ক্রিকেট দলের পুরুষ, যুব ও মহিলা ক্রিকেট অধিনায়ক সম্পর্কীয়। ৩১ মে, ১৯২৬ তারিখে তৎকালীন ইম্পেরিয়াল ক্রিকেট কনফারেন্সে (বর্তমানের - আন্তর্জাতিক ক্রিকেট কাউন্সিল) ভারত ও নিউজিল্যান্ডের সাথে ওয়েস্ট ইন্ডিজ দল একযোগে পূর্ণাঙ্গ সদস্যভূক্ত হয়। ১৯২৮ সালে দলটি লর্ডসে প্রথমবারের মতো ইংল্যান্ডের বিপক্ষে টেস্ট খেলায় প্রতিদ্বন্দ্বিতায় অবতীর্ণ হয়। অন্য প্রতিপক্ষ হিসেবে ১৯৩০-৩১ মৌসুমে অস্ট্রেলিয়ার বিপক্ষে অংশ নেয়।
আইসিসি’র সদস্য হবার পূর্বে দলটি সম্মিলিত ওয়েস্ট ইন্ডিজ দল নামে পরিচিত ছিল। ১৮৮৪ সালে দলটি এ নামে গঠিত হয়। ১৮৮৬ সালে ডেমেরারার চার্লস গাই অস্টিন ওয়াটের নেতৃত্বে সম্মিলিত ওয়েস্ট ইন্ডিজ দল কানাডা ও মার্কিন যুক্তরাষ্ট্র গমন করে। এছাড়াও, জ্যামাইকার লরেন্স ফিফ দলের অধিনায়কের দায়িত্বে ছিলেন। ওয়াটের নেতৃত্বাধীন দলে তিনি সহঃ অধিনায়কেরও দায়িত্ব পালন করেন। ১৮৮৮ সালে ফিরতি সফরে মার্কিন যুক্তরাষ্ট্র ওয়েস্ট ইন্ডিজে আসলে সম্মিলিত ওয়েস্ট ইন্ডিজ দলকে এডওয়ার্ড রাইট নেতৃত্ব দেন।
১৮৯৭ সাল থেকে সম্মিলিত ওয়েস্ট ইন্ডিজ দল আরও নিয়মিতভাবে প্রথম-শ্রেণীর ক্রিকেট খেলতে থাকে। তখন দলটি ওয়েস্ট ইন্ডিজ নাম ধারণ করে লর্ড বার্কলি একাদশ কিংবা আরএ বেনেট একাদশের ন্যায় সফরকারী ইংল্যান্ডের শৌখিন দলগুলোর বিপক্ষে খেলতে থাকে। তবে, ১৯১২ সালের পর থেকে মেরিলেবোন ক্রিকেট ক্লাব ওয়েস্ট ইন্ডিজে সফর করেছিল। ওয়েস্ট ইন্ডিজ দলও ১৯০০, ১৯০৬ ও ১৯২৩ সালে ইংল্যান্ডে যায়। সেখানে তারা প্রতিপক্ষ হিসেবে বিভিন্ন ইংরেজ প্রথম-শ্রেণীর ক্রিকেট দল ও ক্ষুদ্রতর কাউন্টি দলগুলোর বিপক্ষে প্রতিদ্বন্দ্বিতায় অবতীর্ণ হয়েছিল।
ঐ সফরগুলোয় অন্যান্য প্রতিপক্ষ দল হিসেবে শৌখিন দল, এমসিসি, একবার ইংল্যান্ড একাদশ, স্কটল্যান্ড ও আয়ারল্যান্ডের বিপক্ষে খেলে। কিছু খেলা প্রথম-শ্রেণীর খেলার মর্যাদা পায়নি। ১৮৯৭ থেকে ১৯২৬ সময়কালে বিভিন্ন অধিনায়ক ওয়েস্ট ইন্ডিজ দলের অধিনায়কের ভূমিকায় অবতীর্ণ হন। তন্মধ্যে, অচার ওয়ার্নার, স্ট্যানলি স্প্রোস্টন (প্রথম-শ্রেণীবিহীন), হ্যারল্ড অস্টিন, ক্লিমেন্ট কিং, আলফ্রেড হ্যারিংটন, এডউইন মোল্ডার, উইলিয়াম শার্লক, পার্সি টারিল্টন, ম্যালকম অস্টিন ও কার্ল নুনেস অন্যতম।
অত্র তালিকায় ওয়েস্ট ইন্ডিজ দলের পক্ষে কমপক্ষে একটি খেলায় অধিনায়কত্বকারী ক্রিকেটারদেরকে অন্তর্ভুক্ত করা হয়েছে। ওয়েস্ট ইন্ডিজের টেস্ট অধিনায়কত্বের উত্তরণকালকে তিনটি যুগে বিভক্ত করা হয়েছে।
অত্র তালিকার ফলাফল ২০২০ সালে ওয়েস্ট ইন্ডিজ দলের ইংল্যান্ড সফর পর্যন্ত সঠিক। (†) ড্যাগার চিহ্নিত খেলোয়াড় কোন সিরিজের কমপক্ষে একটি টেস্টে নিয়মিত অধিনায়কের সহকারী হিসেবে বা সিরিজে স্বল্পকালীন অধিনায়কের দায়িত্বে মনোনীত হয়েছিলেন।
পাদটীকা:
পাদটীকা:
চিকিৎসা ক্ষেত্রে নারী

ইতিহাস বিবেচনায় এমনকি বর্তমানেও বিশ্বের বেশ কিছু অঞ্চলে চিকিৎসাক্ষেত্রে (চিকিৎসক হিসেবে এবং অস্ত্রপাচারকারীর{সার্জিক্যাল} ভূমিকায়) এবং ঔষধশিল্পে নারীর অংশগ্রহণ, অবদান উল্লেখযোগ্য হারে সীমিত করে রাখা হয়েছে। তবে, নারীদের সেবিকা এবং বেসরকারি সংস্থাগুলোর স্বাস্থ্যকর্মীর ভূমিকায় যে অবদান তা চোখে পড়ার মতোই। বিশ্বের প্রায় সবগুলো দেশই এখন নারীদের চিকিৎসাবিদ্যা অর্জনে সমান সুযোগ প্রদান করে থাকে। কিন্তু, সবগুলো দেশই কর্মসংস্থানে নারীদের সমান সুযোগ এবং অংশগ্রহণ নিশ্চিত করতে পারে না, এবং বর্তমানে বিশেষজ্ঞ চিকিৎসক হিসেবে নারীদের অংশগ্রহণের পরিধি বিস্তারপূর্বক চিকিৎসাক্ষেত্রে লিঙ্গীয়সমতা বিধান একটি বৈশ্বিক চ্যালেঞ্জ। যা মোকাবেলা করে অতিদ্রুত চিকিৎসাক্ষেত্রে লিঙ্গীয়সমতাবিধানে এবং নারীদের সমান অংশগ্রহণ নিশ্চিত করতে সোচ্চার হওয়া এবং কার্যকরী ভূমিকা পালন করা অতীব জরুরী। এমনকি গবেষণা এবং সমীক্ষাগুলোও যখন বলছে যে, মহিলা ডাক্তাররা পুরুষ ডাক্তারদের তুলনায় উচ্চমানের সেবা প্রদানে সক্ষম, তখন চিকিৎসা ক্ষেত্রে নারীদের পিছিয়ে পড়া অন্য কোন সামাজিক অথবা রাষ্ট্রীয় দূর্বলতার দিকেই অঙ্গুলিনির্দেশ করে!
১৫৪০ ইং সনে,ইংল্যান্ডের হেনরী অষ্টম "বারবার সার্জনস" কোম্পানিকে পেশাগত চর্চার জন্য চার্টার তথা অনুমতি প্রদান করেন, যা বিশেষভাবে স্বাস্থ্যসেবার জন্য পেশাজীবীদের দ্বারাই পরিচালিত ছিল, তবে দুঃখজনক হলেও নারীরা ছিল উপেক্ষিত। কিন্তু নারীরা এই সময়েও যেকোনো উপায়ে পেশাদারী অনুশীলন অব্যাহত রেখেছিলেন। বিশেষায়িত কোন প্রশিক্ষণ বা স্বীকৃতি ছাড়াই নারীরা পরবর্তী কয়েক শতাব্দী ইংল্যান্ডে এবং উত্তর আমেরিকাতে অনুশীলন চালিয়ে যান! ঔষধগুলো যখন প্রথম দিকে পেশাদারি চর্চার নিমিত্তে ব্যবহার উপযোগী করবার প্রচেষ্টা বিরাজমান ছিল, ওই সময়ে চিকিৎসাক্ষেত্রে নারীদের অংশগ্রহণ সামাজিক প্রেক্ষাপট বিবেচনায় এবং আইনগতভাবেই সীমিত করে দেয়া হয়েছিল।
শত বিপত্তি সত্ত্বেও, নারীরা উন্মুক্তভাবেই স্বাস্থ্যসেবার সহযোগী পেশায় (নার্সিং, মিডওয়াইফরি ইত্যাদি) ঔষধের ব্যবহার বজায় রেখেছিলেন এবং চিকিৎসাখাতে অবদান রেখেছেন। উনবিংশ এবং বিংশ শতাব্দী জুড়ে চিকিৎসাবিদ্যা অর্জনে এবং চিকিৎসা ক্ষেত্রে নারীদের স্বতঃস্ফূর্ত অংশগ্রহণ এবং সফলতা উল্লেখযোগ্য এবং প্রভাবনীয়! কখনো কখনো এই সফলতা বিপর্যয়ের সম্মুখীন হয়ে প্রভাবান্বিত হয়েছিল, যেমন, মেরি রথ ওয়ালশ ডকুমেন্টেশনে দেখিয়েছেন যে, বিংশ শতাব্দীর প্রথম থেকে নিম্নগামী রেখা সর্বদা হ্রাসমান ছিল চিকিৎসা সেবায় নারীর অবদান পরিমাপক গ্রাফে। ১৯০০ সালে মার্কিন যুক্তরাষ্ট্রে যে পরিমাণ নারী ডাক্তার ছিল, ১৯৫০ সালে সে তুলনায় সংখ্যায় অনেক কম নারী ডাক্তার কাজ করেছেন। যাই হোক, বিংশ শতাব্দীর শেষার্ধে পুরো বোর্ড জুড়েই নারীরা দারুন সফলতা অর্জন করে। উদাহরনস্বরূপ, যুক্তরাষ্ট্রে, ১৯৬৯ সালে যুক্তরাষ্ট্র মেডিকেল বিশ্ববিদ্যালয়ে মোট ৯% মহিলা ছিল, ১৯৭৬ সালে যা বেড়ে দাড়িয়েছিল ২০% এ। আর ১৯৮৫ সাল নাগাদ অনুশীলনরত নারী চিকিৎসকদের সংখ্যা দাঁড়ায় শতকরা ১৬ ভাগ।